Nappali bútorok a mai modern lakberendezésben | Ajtonyi Rita
Nappali berendezésekor mindig szem előtt tartjuk az ökölszabályt: meg kell határoznunk , hogy a nappali melyik fala vagy falszakasza legyen kiemelve, melyik falszakaszon kapjon helyett a nappali fókuszpontja. A kiemeltséget vagy a megkülönböztetettséget többféleképp jelölhetjük. Alkalmazhatunk más anyaghasználatot/természetes kövezést, mintás tapétát/ de alkalmazhatunk a kiemelt falszakaszon színes , a nappali egyéb berendezésétől eltérő színes nappali bútorokat.
Nagyanyáink idejében a ház , lakás központja / fókuszpontja/a cserépkályha vagy kemence volt , e köré gyűltek össze a család tagjai esténként.Idők változnak-szokások is változnak. Ma divat az egylégterű konyha-étkező-nappali, nincs minden házban olyan funkciójú cserépkályha, mint nagyanyáink idejében és ha van akkor is inkább csak vizuális élményt nyújtó kandalló. Megváltozott a helye és tárgya a ház, a lakás központjának.
A család esténként már a nappaliban helyezkedik el, és sajnos tv-t néz. A modern felfogás szerint tehát a nappali fókuszpontjában a televízió helyezkedik el , jobb esetben egy elektromos kandalló. A következő képekben jó példákat mutatok be arra a megoldásra, mikor középpontban van ugyan jelen a televízió, de mégis inkább az egységes dekorált falként jelenik meg a nappali azon fala, melyen a televízió van-és ügyesen körbefonja a modern nappali bútor. Így a benyomás nem egy tárgyra összpontosul, hanem egy egész falra.
A fenti képeken tehát szinte belesimul a tv a nappali bútor összeállításba.
A nappali falán elhelyezendő tároló bútorok formavilága egyszerű téglatest és kocka alakú “dobozok” . A fekvő helyzetű téglatestű bútorok, jobbára a járófelületen kapnak helyet, melyre a tv-t helyezik. Amennyiben felette is téglatest dobozokat tervezett a lakberendező, azok vagy más színűek, vagy egymáshoz képest eltoltan kapnak helyet a falon.
A modern nappali tároló bútorok, anyaga legtöbbször vagy furnérozott ,vagy magasfényű festékkel kezelt mdf .
Ha fafurnérról beszélünk, leáldozóban van a wenge “szín” /sötét barna színűre pácolt tölgyfáról beszélünk legtöbbször, mivel az igazi wenge fa, igen drága trópusi fa/Előtörőben van a friss világos akác, nyír , meszezett tölgy furnérok, vagy a közepes árnyalatban a dió furnér. Tartja magát a vadgyümölcsfák extra látványt nyújtó színvilága és erezete: a vadcseresznye, vadkörtefa furnér stb.
Ha nem az anyaghasználattal tesszük változatossá a nappali bútorunkat /furnéros s festett “dobozok” mint a fenti képen/ akkor színes festett felületekkel érhetünk el harmonikus, vagy éppen meghökkentő színhatást- kinek mit enged meg a színpreferenciája.
Lássunk egy visszafogott, de ugyanakkor nem szokványos szín használatot: szürkés-acélkék festett nappali bútor látható a következő képen:
Színek kavalkádja-merész de vidám színösszeállítás:
Végül nézzünk összeállításokat melyeket belsőépítészek és lakberendezők szívesen alkalmaznak: vagy érdekes színösszeállításuk miatt kedvencek, vagy kellemesen ötvöződik a téglatest és kocka mint térbeli elem, a modern nappali tároló bútorok fogalmaként.
Remélem, kedvet teremtettem Önnek a nappali tároló bútorának kialakításában, akár felújít, akár új házba , lakásba tervez költözni.
okleveles építészmérnök,okleveles lakberendező – A 2012-es Év Lakberendezője díj nyertese
Böbi és Krisz szerint:
2014. szeptember 6. - 3:04
Szép munkák! A mi most vásárolt kis lakásunk igazi kihívás lenne, ugyanis ’74 óta változatlan! 🙂
Illés Kati szerint:
2014. szeptember 10. - 8:03
Régen nem jártam az oldaladon. Nagy változást és gyönyörűséges dolgokat találtam.
2014. október 29. - 11:04
nekem nagyon tetszik ez a modern nappali bútor, köszi a szép képeket!
Hozzászólás a(z) Illés Kati bejegyzéshez Kilépés a válaszból